text: ১৯-০৪-২০১৯, ১৮:৪৯
  বাগেরহাটে সড়ক দুর্ঘটনায় সঞ্জয় কুমার সাহা (৪২) নামে এক মোটর সাইকেল আরোহী নিহত হয়েছেন। শুক্রবার (১৯ এপ্রিল) বিকেলে খুলনা-মোংলা মহাসড়কে রামপাল উপজেলার বেলাই ব্রিজ এলাকায় মোংলা থেকে খুলনাগামী একটি যাত্রীবাহী বাস পেছন থেকে মোটর সাইককেলটিকে ধাক্কা দিলে ঘটনাস্থলেই সঞ্জয় নিহত হয়।
  এসময় সঞ্জয়ের মোটর সাইকেলে থাকা আরও একজন আহত হন। আহতকে উদ্ধার করে খুলনা মেডিকেল কলেজ হাসপাতালে পাঠিয়েছে স্থানীয়রা। নিহত সঞ্জয় বাগেরহাট সদর উপজেলার দত্তকাঠী গ্রামের বাসিন্দা ও বাগেরহাট শহরে ডিলারশিপের ব্যবসা করতেন।
  রামপাল থানার ভারপ্রাপ্ত কর্মকর্তা (ওসি) মো. লুৎফর রহমান বলেন, খবর পেয়ে নিহতের মরদেহ উদ্ধার করা হয়েছে। ঘাতক বাসটি শনাক্ত ও আটকের চেষ্টা চলছে।